14 साल में TCS का शेयर ₹118 से ₹3,100 पर पहुंचा, निवेशकों को 2,500% रिटर्न दिया
₹1 lakh becomes ₹1 crore: TCS stock rose from ₹118 to ₹3,100 in 14 years, giving 2,500% return to investors
टाटा ग्रुप की दिग्गज कंपनी टाटा कंसल्टेंसी सर्विसेज (TCS) के शेयर ने अपने इन्वेस्टर्स को पिछले कुछ सालों यानी लॉन्ग टर्म में शानदार रिटर्न दिया है। देश की सबसे बड़ी IT कंपनी TCS का शेयर पिछले कुछ सालों में 118 से 3,100 रुपए पर पहुंच गया है। इस दौरान TCS के शेयरों ने अपने इन्वेस्टर्स को 2,500% से ज्यादा का रिटर्न दिया है।
₹1 लाख का बनाया ₹1 करोड़
पिछले लगभग 20 सालों में TCS ने दो बार बोनस भी बांटे हैं। बोनस शेयरों के चलते लॉन्ग टर्म में इन्वेस्टर्स को अपने निवेश में शानदार लाभ हुआ है। लगभग 14 साल पहले 20 फरवरी 2009 को TCS के शेयर BSE पर 118.49 रुपए पर ट्रेड कर रहे थे। अगर तब आपने TCS के शेयरों में एक लाख रुपए निवेश किए होते, तो आपको 843 शेयर्स मिलते।
कंपनी ने 2009 में ही 1:1 के रेश्यो से इन्वेस्टर्स को बोनस शेयर दिए थे। इसके बाद TCS ने 2018 में भी 1:1 रेश्यो से बोनस शेयर बांटे थे। इस तरह बोनस शेयरों को मिलाकर आपके टोटल शेयर्स 843 से बढ़कर 3,372 हो जाते। TCS का शेयर शुक्रवार (14 अप्रैल) को BSE पर 3,192 रुपए पर बंद हुआ। ऐसे में TCS के शेयरों में आपके निवेश की टोटल वैल्यू अब 1 करोड़ रुपए से ज्यादा हो गई होती।
₹1 लाख का बनाया ₹10 लाख
पिछले 10 सालों में भी TCS के शेयरों ने निवेशकों को बंपर रिटर्न दिया है। 26 अप्रैल 2013 को TCS का शेयर BSE पर 684.10 रुपए पर थे। अगर आपने तब कंपनी के शेयरों में एक लाख रुपए इन्वेस्ट किए होते, तो आपको 146 शेयर मिलते। फिर 2018 में मिले बोनस शेयर्स को मिलाकर आपके पास टोटल 292 शेयर्स हो जाते। इन शेयर्स की टोटल वैल्यू अब करीब 10 लाख हो गई होती। हालांकि, पिछले एक साल में TCS का शेयर लगभग 10% टूटा है।
TCS में बड़ा फेरबदल, CEO बदला
TCS में अगले कुछ महीने में बड़ा फेरबदल होने वाला है। कंपनी के CEO और MD राजेश गोपीनाथन अपने पद से पिछले महीने इस्तीफा दे चुके हैं। उनकी जगह के कीर्तिवासन को TCS का अगला CEO और MD बनाया गया है। 1 जून से कीर्तिवासन TCS की कमान संभालेंगे।
Q4 में नेट प्रॉफिट 11,392 करोड़ रु रहा
TCS ने 2022-23 फाइनेंशियल ईयर की जनवरी-मार्च यानी चौथी तिमाही (Q4FY23) में नेट प्रॉफिट में 14.8% का उछाल दर्ज किया है और इसका मुनाफा बढ़कर 11,392 करोड़ रुपए रहा। इससे पहले तीसरी (Q3FY23) तिमाही में कंपनी का नेट प्रॉफिट 10,846 करोड़ रुपए रहा था। TCS का मार्केट कैपेटेलाइजेशन 11.67 लाख करोड़ रुपए का है।
स्टॉक खरीदने से पहले इन बातों का रखें ध्यान
